Diari Oficial de la Generalitat Valenciana


Sumari del DOGV 9542, del 27-02-2023 (2023/1937)

RESOLUCIÓ de 15 de febrer de 2023, de la Conselleria d'Educació, Cultura i Esport, per la qual es concedeix la modificació de l'autorització al centre privat d'Educació Infantil San Pascual Baylón, de València.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9542

Data del DOGV
:   27-02-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/1937


Data del document
:   15-02-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 15 de febrer de 2023, de la Conselleria d'Educació, Cultura i Esport, per la qual es concedeix la modificació de l'autorització al centre privat d'Educació Infantil San Pascual Baylón, de València. [2023/1937]  
Antecedents de fet  
  
Primer. En data 3 de febrer de 2023, la titularitat del centre privat d'Educació Infantil San Pascual Baylón, de València, amb codi 85567045, sol·licita una modificació de l'autorització del centre, per a la supressió dels ensenyaments autoritzats d'Educació Infantil de segon cicle.  
Segon. Juntament amb la sol·licitud es presenta declaració responsable, signada pel representant de la titularitat, de no haver realitzat obres en el centre des de l'última modificació de l'autorització.  
Tercer. Segons l'informe de data 12 de desembre de 2022, de la Inspecció d'Educació de la Direcció Territorial d'aquesta conselleria a València, es constata el cessament d'activitats dels ensenyaments de segon cicle d'Educació Infantil del citat centre.  
  
  
Fonaments de dret  
  
Primer. L'òrgan competent per a dictar la present resolució és la Conselleria d'Educació, Cultura i Esport, segons l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport. Mitjançant la Resolució de 13 d'abril de 2022, d'aquesta conselleria, es delega aquesta competència en la Secretaria Autonòmica d'Educació i Formació Professional.  
Segon. Vista la normativa aplicable als centres educatius privats i de conformitat amb aquesta.  
Vistos els antecedents de fet i considerats els fonaments de dret, resolc:  
  
Primer  
Modificar l'autorització del centre docent privat que a continuació s'indica, ateses les característiques, ensenyaments i capacitat màxima que s'assenyalen:  
Codi: 42698884.  
Denominació genèrica del centre: centre privat d'Educació Infantil de primer cicle.  
Denominació específica del centre: San Pascual Baylón.  
Titularitat: Arquebisbat de València.  
Domicili: carrer Doctor Moliner, 10.  
Localitat: València.  
Província: València.  
Modificació que s'autoritza:  
Se suprimeixen els ensenyaments autoritzats d'Educació Infantil de segon cicle, de manera que el centre queda configurat, íntegrament, amb la següent composició:  
5 unitats de primer cicle d'Educació Infantil, distribuïdes de la següent forma:  
- 1 unitat per a escolars de 0 a 2 anys amb 8 llocs escolars.  
- 2 unitats per a escolars d'1 a 3 anys amb 15 llocs escolars cadascuna.  
- 2 unitats per a escolars de 2 a 3 anys amb 20 llocs escolars cadascuna.  
  
Segon  
La present resolució tindrà els seus efectes acadèmics a l'inici del pròxim curs escolar 2023-2024.  
  
Aquesta autorització donarà lloc a les corresponents inscripcions de baixa en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per a les persones interessades que no siguen objecte de notificació, els terminis començaran a comptar de l'endemà de la publicació en el Diari Oficial de la Generalitat Valenciana.  
  
València, 15 de febrer de 2023.- El secretari autonòmic d'Educació i Formació Professional (p. d. R. 13.04.2022): Miguel Soler Gracia.